IShowSpeed

Darren Jason Watkins Jr.  (juga dikenali dengan sebutan IShowSpeed) (lahir 21 Januari 2005) ialah seorang penyanyi, rapper, selebriti internet, dan YouTuber Amerika Syarikat, berasal dari Ohio. Dikenal dengan larinya yang secara bakat memang sangat cepat, dia juga menyanyikan muzik dengan nuansa pop, hip-hop, dan rap. Di saluran YouTubenya, yang diwujudkan pada Mac 2016, Watkins Jr. telah memiliki sekitar 45 juta langganan serta telah ditonton lebih dari 10 bilion kali. 

IShowSpeed juga dikenal beradu lari dengan beberapa atlet seperti Ashton Hall (atlet ragbi) dan Noah Lyles (atlet lari, pemenang Olimpik). Tyreek Hill seorang atlet ragbi Amerika Syarikat dengan rekod lari tercepat ketika ini, mengejek Watkins Jr. sebagai seorang yang penakut dan takut berlari melawannya.

 Kehidupan awal 
Darren Jason Watkins Jr. lahir pada 21 Januari 2005, di Cincinnati, Ohio. Ayah IShowSpeed ialah Darren Watkins Sr. yang lahir pada 1983. Selain gaming, di awal kerjayanya dia diketahui membuat strim mengenai informasi pemain NBA.

 Lawatan di Asia Tenggara 
IShowSpeed telah melawat Kuala Lumpur, Malaysia pada 17 September 2024. Pada lawatannya, IShowSpeed telah melakukan strim di sekitar pasar raya di Bukit Bintang seperti Pavilion Kuala Lumpur dan mencuba makanan Malaysia seperti nasi lemak, tempoyak dan burger ramly. Watkins Jr. juga sempat berjumpa dengan Isa Isarb, Alieff Irfan dan juga Roy Bundle semasa siaran itu berlangsung. Di tahun yang sama, dia juga melawat ke Vietnam, Kemboja dan Indonesia. Dia juga diketahui memakan banh mi, sejenis sandwic ala Vietnam. Ketua Distrik 1 Hanoi, Le Duc Tranh meminta maaf kepada IShowSpeed kerana beberapa pedagang di daerah pentadbirannya menjual barang dengan harga lebih mahal kepadanya. 

Di Indonesia, IShowSpeed melawat ke Jakarta dan Bali. Tampak kekecewaan yang berat daripada fansnya, ketika kepergiannya ke Papua secara mengejutkan dibatalkan. Mamat Alkatiri seorang penggiat YouTube Indonesia juga kecewa dengan hal ini. 

 Kerjaya 
300 px|center|thumb|Peta negara-negara yang telah dilawat oleh Watkins Jr., Biru negara asal dan merah adalah negeri yang pernah dikunjungiPada 2020, jumlah pengikut Watkins Jr. tidak sampai 10.000. Dia beberapa kali telah disekat oleh Twitch dan Tiktok, berganti-ganti akaun. Nama IShowSpeed menjadi terkenal selepas merakamkan lagu dan strim semasa Piala Dunia FIFA 2022. Kotaku menyebut naiknya kepopularan Watkins Jr. di YouTube pada temasya sukan itu sebagai "fenomeno". Dia berjaya memenangi The Streamer Award 2024 dan diiktirafkan sebagai pempengaruh terbaik antarabangsa di tahun itu.

IShowSpeed dikenal berkongsi dengan beberapa penstrim antarabangsa terkenal seperti KSI, Kai Cenat, Ray J dan Adin Ross. Adin pernah menawarkan Watkins Jr. untuk menyertai platform strim Kick bersamanya.

 Kontroversi 
Pada 23 Februari 2024, Watkins Jr. menyertai "Match for Hope 2024", sebuah kejohanan kecil Stadium Ahmad bin Ali, Qatar, dia bermain untuk Team Chunkz. Watkins Jr. menerima hujatan keras selepas bergaya dengan mencampakan Kaka. Ian Wright, seorang pemain Arsenal yang telah bersara mengatakan bahawa "orang seperti ini tidak pantas untuk bermain lagi."

 Rujukan 

 Pautan luar 





Kategori:Kelahiran 2005
Kategori:Orang hidup
Kategori:Penggiat YouTube Amerika Syarikat
Kategori:Penyanyi lelaki Amerika Syarikat